Suedia-Norvegia

Suedia-Norvegia esis personal uniono di du separita rejii, Suedia e Norvegia, guvernita da singla monarko. Ca uniono duris de 1814 til 1905. La du stati mantenis separita konstituci, legari, administri, oficala religii, armei e monetari.

Ante 1814, Norvegia esis unionita a Dania, ma pro la federo di Dania-Norvegia kun Francia dum la rejimo di Napoléon la 1ma, Rusa imperio e Britania aceptis Sueda anexo di Norvegia, por kompensar la perdajo di Finlando en 1809, e kom premio por Suedia abandonar Napoléon.

En 1814, per tale nomizita "kontrato di Kiel", Dania-Norvegia koaktesis cedar Norvegia a Suedia, tamen Norvegia ne aceptis e deklaris nedependo. Pos l'adopto di Norvegiana konstituco ye la 17ma di mayo 1814, princulo Kristian Frederik elektesis rejulo, tamen ilu koaktesis abdikar pos kunvokar extraordinara kunveno dil parlamento (Storting), qua aprobis l'uniono kun Suedia.

Kategorio:Olima landi
Kategorio:Historio di Suedia
Kategorio:Historio di Norvegia